Verpligte inenting 'onwettig' | Maroela Media
Baie mense is bekommerd oor of hulle gedwing kan word om die entstof te ontvang. (Foto: Jean-Christophe Verhaegen/AFP)
Enige algemene besluit om inenting teen Covid-19 verpligtend te maak, sal onwettig wees.
Dít volgens Solidariteit wat sê 'n omvattende regsmening van eksterne advokate wys dat enige eensydige besluit om inenting verpligtend in die werkplek te maak, nie in 'n hof afgedwing sal kan word nie.
Daar is reeds heelwat agterdog en skeptisisme onder Suid-Afrikaners oor die entstof en talle mense is bekommerd oor die moontlikheid dat hulle gedwing gaan word om 'n inenting teen Covid-19 te ontvang. In 'n opname van die maatskappy CompariSure het soveel as 52% van Suid-Afrikaners gesê hulle sal nie die entstof neem nie, selfs al word dit aan hulle beskikbaar gestel.
Solidariteit het intussen Dinsdag gesê hy het met 'n proses begin om 'n mandaat van sy lede te kry om enige sodanige algemeen-geldende besluit van werkgewers om inenting verpligtend te maak, te beveg.
"Volgens die regsmening is dit duidelik dat werkgewers binne die arbeidsregsraamwerk moet funksioneer en dat dié raamwerk nie voorsiening maak vir verpligte entstoftoediening aan werknemers nie," sê dr. Dirk Hermann, bestuurshoof van Solidariteit.
"Voorts is elke persoon ingevolge ons Grondwet op liggaamlike integriteit geregtig, wat beteken dat elke persoon dan ook die reg het om oorwegend self te besluit oor enige moontlike gesondheid- of mediese intervensies."
Solidariteit sê hoewel sommige voorstanders van verpligte werkplekinenting graag aanvoer dat die werkgewer ingevolge die Wet op Beroepsgesondheid en -veiligheid hierdie reg het, bepaal die wet ook dat 'n behoorlike konsultasieproses met werkers moet plaasvind en dat alle moontlike remedies eers uitgeput moet word voordat 'n werkgewer ingrypende stappe mag oorweeg.
Hermann sê Solidariteit het die regsmening ingewin nadat hy oorval is met navrae oor verpligte inenting by die werk.
"Volgens die opinie is dit duidelik dat die voordeel van keuse sterk ten gunste van 'n werknemer sal wees. Dit is eenvoudig onwettig vir 'n werkgewer om 'n werknemer te verplig om ingeënt te word en daar kan selfs geargumenteer word dat dit strafregtelik en grondwetlik inbreuk maak op elke individu se persoonlike reg tot liggaamlike integriteit.
"Ons sal nie huiwer om ons lede met die volle mag van die reg te beskerm indien werkgewers sulke drastiese besluite neem nie," sê Hermann.
entstof In die nuus Solidariteit
Amen en baie dankie.
Nou gaan die een na die ander storie weer inkom van "die Antichris het Corona begin en die verpligte entstof is die merk van die dier". Ek wil net diegene wat dít glo sê, die hele Corona job, vandat dit begin het, is vrot gedoen. Die Antichris is verseker nie agter dit nie, want die Bybel sê "almal het verwonderd agter die dier aan gegaan". NIKS van dié hele Corona ding verwonder my nie en selfs al was ek 'n atheïs, verwonder sou dit my óók nie verwonder het nie.
Persoonlik dink ek diegene wat nie die entstof wil neem nie en alewig moan oor die regulasies (wel oor die algemeen moan oor alles in die land) is uiters selfsugtig, het geen nasietrots nie en voel vere vir hul mede landsburgers se welstand. Swak. Daar, ek het dit gese.
Jy moet ingeteken wees om te stem6-33Jy moet ingeteken wees om te stem
Daar is op die oomblik .0,02 % van die poulasie wat al positief getoets het vir die virus. Daarvan is ek seker die meeste het n ander siekte onderlede gehad. Dan is daar net 0.0008 % mense wat gesterf het aan die virus word beweer. Ek weet van baie mense wat gesterf het aan ander siektes en dit is aangeteken as Covid 19 sterftes. Hoe dom moet mens wees om nie te besef dat hierdie geen pandemie is nie. Die grootste pandemie of liewer pes wat SA nog getref het is die ANC
As te veel mense die entstof weier, gaan inperking bly en bly en bly en bly. So dan is dit 'n lewe SONDER toeskouersport, musiekfeeste, kunstefeeste, konserte, dansplekke. Kerke bly dan oop vir net 50 mense. Geen internasionale reise. Selfs nie eens Namibië toe nie. PLUS dan styg corona gevalle weer en dan word alle strande weer gesluit.